Mačka domáca (Felis catus) je malý domestikovaný mäsožravý cicavec patriaci do čeľade mačkovité. Chová sa ako interiérové domáce zviera alebo voľným chovom. Vykopávky na Cypre potvrdzujú spolužitie človeka s mačkou domácou už pred 9 500 rokmi. Jej predkami sú divé mačky, európska divá mačka (Felis silvestris) a africká divá mačka (Felis lybica). Anatómia mačky domácej sa príliš nelíši od divých mačiek. Mačka domáca má malé, silné, ohybné telo prispôsobené na lov malých hlodavcov, vtákov a obojživelníkov. Mačky majú dobrý čuch a skvelý sluch a sú to sociálne zvieratá, ktoré navzájom komunikujú prostredníctvom rôznych zvukov, rečou tela a vylučovaním feromónov.
Mačky domáce sú individuálne a povahy sú teda veľmi odlišné. Nemožno ich jednoducho charakterizovať. Lásku a pozornosť opätujú a prijímajú len vtedy, ak ony samy chcú. Ak chcú jedlo alebo sa chcú hrať, dajú vám to najavo. Netreba čakať, že s maznaním to tieto mačacie stvorenia s divokou DNA budú stále preháňať. Priazeň vám prejavia napríklad úlovkom, ktorý prinesú až k vaším dverám. Povahou môže byť lenivá, aktívna, prítulná i nepriateľská, komunikatívna i odmeraná. Samota je súčasťou jej života. S ostatnými mačkami či psami dokážu vychádzať, no záleží od úrovne socializácie a od toho, ako daného jedinca vnímajú. Mačka domáca je ideálna pre ľudí, ktorí chcú mať doma domáce zviera, no nepotrebujú ho nosiť na rukách ani ho rozmaznávať. Je nespútaná a nepotrebuje vašu stálu pozornosť. Pre mačku domácu zabezpečte útočisko, kde sa bude rada vracať a verte, že bude rovnako oddaná ako iné mačky z plemenného chovu.
Mačka domáca je veľmi nezávislá a nespútaná. Je to samostatná mačkovitá šelma so silnými prírodnými inštinktami. Má v sebe pôvodné lovecké pudy a túžbu po slobode. Dokáže sa maznať a zároveň túži po dobrodružstvách a potulkách. Je veľmi inteligentná a vnímavá.
Pôvodná mačka domáca je stredne veľkého vzrastu. Telo je flexibilné, agilné a prispôsobené na rýchly pohyb, skákanie a lezenie. Prispôsobené k lovu. Postava je štíhla, krk krátky a hlava súmerne veľká k telu. Končatiny sú kratšie, no osvalené. Telesná hmotnosť sa môže pohybovať od 2 do 10 kg v závislosti od konkrétneho vrhu. Priemerná výška v kohútiku môže byť 20 až 30 cm, dĺžka tela 30 až 45 cm. Chvost býva stredne dlhý. Srsť mačky domácej je krátka, hustá a priľahlá k telu.
Mačky sú veľmi čisté zvieratá. V podstate dokážu udržať svoju srsť čistú, ale neškodí im vyčesávanie srsti, hlavne pri dlhosrstých mačkách. Kožušina mačiek by sa mala denne vykefovať, aby sa odstránili mŕtve vlákna. Ak to neurobíme, tieto chĺpky sa zhromaždia a koža mačky sa zaparí a týmto poskytuje vynikajúce miesto pre baktérie a huby. Srsť dlhosrstnej mačky denne vyčesajme s hrebeňom so širokými zubami a rozčesajme chĺpky. Následne prečesajte srsť pomocou hrebeňa s hrubými zubami. Starostlivosť o srsť dlhosrstých mačiak vyžaduje viac energií a času od chovateľa. V ich prípade je najlepšie vyčesať srsť dvakrát denne. Na samotné česanie srsti potrebujete viac času, pretože mačka môže mať veľa chlpatých častí. Keď používame Biogance prípravky, môže Vám pomáhať pri vyčesávaní chĺpkov, lebo znižuje priľnavosť chĺpkov. Silnejšie vypadávanie srsti je signálom pre chovateľov. Na hornej časti chvostu kocúra môžeme nájsť tukové žlazy, z ktoré odtečie výlučok. Tento výlučok odfarbuje srsť, ktorá sa stáva žltou. Ak nie sú správne ošetrené, v tejto oblasti sa môžu usadiť baktérie, ktoré môžu spôsobiť zápal kože. Je veľmi dôležité, aby sa táto časť postrekovala denne s práškom a potom sa vtierala do kože mačky.
Prečítajte si tiež: Nežný obor - Ragdoll
Chov mačky domácej vonku, to jest voľný výbeh, je pre týchto pôvodných lovcov veľmi prirodzený. Pri chove v interiéri domu či bytu u mačky domácej budete vždy pozorovať potrebu po voľnosti a slobode, čo u niektorých plemien šľachtených mačiek nehrozí a budú vašimi spoločníkmi od rána do večera. Bez problémov sa prispôsobia životnému štýlu majiteľa. Takýmto mačkám obstaráte pelech, hračky a s vašou láskou a pozornosťou budú spokojné. Mačka domáca sa však bude túlať a brániť tomu nemá zmysel. Naučte si ju na pravidelnú stravu a budete mať istotu, že sa bude vždy vracať. Zo svojich výletov vám dokonca ochotne prinesie úlovky ako prejav vďaky. V rámci starostlivosti sa postarajte o jej srsť, dbajte o jej čistotu a doprajte jej pravidelnú a kvalitnú stravu. Mačky domáce sú extrémne odolné a životaschopné a aj preto sú to spoločníci na dlhú trať.
Mačka domáca sa dožíva bežne 15 až 20 rokov, ak sa jej darí vyhýbať ochoreniam či zraneniam, ktoré si môže pri potulkách privodiť. Existuje však štatistika, ktorá hovorí, že mačky, ktoré sa túlajú a žijú vonku sa dožívajú v priemere len 7-8 rokov. Výsledkom tohto údaja je vyššia úrazovosť - zrážky s autom, korisť predátorov, pád z výšky, infekčné choroby, parazity a mnohé iné. Ak však mačky žijú v starostlivom chove - pravidelné odčervenie, očkovanie a návštevy veterinára, môžu sa dožiť vysokého veku aj napriek tomu, že žijú v exteriéri. Pri túlavých mačkách sa odporúča sterilizácia, ktorá dokáže na základe výskumov život mačke značne predĺžiť.
Napriek výhodám, ktoré chov mačiek v domácnosti prináša (lepšie zdravie a väčšia dĺžka života mačky), sú veci, ktorých majú mačky chované voľne v exteriéri dostatok, a ktoré by mali chovatelia pri interiérovom chove nahradiť. Ak chcete mačku zobrať do rúk, jednou rukou podložte trup mačky a to tesne za prednými nohami, druhou rukou podložte zadné nohy a môžete ju pomaly zdvihnúť. Každá mačka by mala mať pri chove v interiéri svoj vlastný pelech pre mačky umiestnený v tichej časti domácnosti. Vhodnou formou pelechu sú domčeky pre mačky, ktoré poskytujú mačkám súkromie a vlastný priestor, no niektoré mačky preferujú otvorený pelech bez “strechy”. Mačky sú vynikajúci lezci, ktorí sa radi šplhajú po stromoch a brúsia si o ne svoje pazúry, čo mačkám pri chove v interiéri chýba. Mačka je výlučný mäsožravec, takže je prispôsobená na získavanie živín len zo živočíšnej potravy. Aj vodu získava do veľkej miery z telesných tekutín jej koristi. Krmivo pre mačky musí tvoriť minimálne 20% bielkovín (u všežravcov je to len 4%) a musí obsahovať esenciálne látky, ktoré si telo mačky nevie samo syntetizovať. Ide najmä o aminokyseliny arginín a taurín, vitamíny A, B3, D3 a nenasýtenú mastnú kyselinu linolovú. Všetky tieto látky sa nachádzajú v rôznych typoch svaloviny, vnútorností, rýb a kostí. Krmivo pre mačky v akejkoľvek forme (granule pre mačky, konzervy pre mačky či surová strava) musí obsahovať tieto a iné dôležité živiny, bez ktorých by organizmus mačiek neprosperoval. Ideálnou stravou pre mačky je krmivo vo forme rôznych druhov surového mäsa, vnútorností a rýb aj s kosťami. Alternatívou sú granule pre mačky ako aj mačacie konzervy, ktoré by však mali obsahovať všetky vyššie spomínané esenciálne živiny. Každá mačka chovaná v interiéri potrebuje záchod pre mačky umiestnený na tichom, dostupnom mieste. Mačky inštinktívne hľadajú pre svoju vylučovaciu potrebu mäkké miesta (trávu, mach, štrk), čo v prípade záchodu pre mačky nahrádza podstielka, ktorú je potrebné pravidelne vymieňať. Mačky milujú hru a to najme formou číhania a chytania imaginárnej koristi. Nápomocné sú pri tom aj interaktívne hračky, s ktorými môžete rýchlo pohybovať a vyzerajú živo.
Parazity patria medzi najčastejšie ochorenia mačiek. Časté sú vnútorné parazity ako napríklad pásomnica, toxokaróza, vlasovec, hlístovce, či toxoplazma, proti ktorým sa dá úspešne bojovať pravidelným odčervovaním. Ani vonkajšie parazity nie sú u mačiek ojedinelé. Ide najmä o roztoče, blchy a kliešte, ktoré nie sú sami o sebe nebezpečné, no často sú prenášačmi ochorení, akými sú lymská borelióza, kliešťová encefalitída, mor a iné infekčné ochorenia. Kožné choroby sú u mačiek bežným zdravotným problémom, ktorý môže mať viacero príčin. Medzi najčastejšie kožné ochorenia mačiek patria svrbenie, strata srsti, suchá pokožka, lupiny, ekzém, začervenanie či akné. Hypertyreóza u mačiek je najbežnejšou endokrinnou poruchou týchto domácich zvierat. Medzi symptómy patrí zvýšený apetít, strata hmotnosti, zvýšená frekvencia pitia vody a močenia, zvracanie, letargia a slabosť. Možnými alternatívami liečby hypertyreózy sú liečivá (metimazol), chirurgický zákrok, prípadne veľmi efektívna rádiojódová liečba. Príznakmi ochorenia dolných močových ciest sú ťažkosti s močením, bolesť pri močení, časté močenie aj mimo záchodu pre mačky, či krv v moči. Príčinou tohto ochorenia môžu byť nekvalitné krmivo bohaté na sacharidy a škrob (suché granule), nadváha, nedostatočný pohyb a nedostatok čerstvej vody.
Mačka pohlavne dospieva podľa plemena vo veku 5-10 mesiacov (kocúry približne vo veku 6 mesiacov), pričom háranie je ovplyvnené ročným obdobím (pohlavná aktivita je utlmená počas zimných mesiacov). Gravidita u mačky trvá cca. 66 dní, priemerný vrh má 3 mačiatka (prvý vrh býva menší) a voľne chovaná mačka môže mať v priemere až 3 vrhy za dva roky. Keďže schopnosť mačiek rozmnožovať sa je enormná, kvôli zamedzeniu ich premnoženia je potrebné zastaviť funkciu rozmnožovacích orgánov. Využíva sa nato kastrácia, alebo sterilizácia mačiek a kocúrov. Rozdiel medzi kastráciou a sterilizáciou tkvie v rozsahu chirurgického zásahu. Kastrácia mačiek a kocúrov má oproti sterilizácii výhodu okrem zamedzenia rozmnožovania aj v odstránení nežiaduceho správania pri háraní a párení spôsobeného pohlavnými hormónmi. Mačky a kocúry nie sú po kastrácii agresívni, neznačkujú si svoje teritórium močom a mačky nezvolávajú (nemňaučia) kocúrov.
Prečítajte si tiež: Povaha ruskej modrej mačky
Od roku 2011 platí zákon č. 39/2007 Z. z. o veterinárnej starostlivosti v znení neskorších predpisov, podľa ktorého (§ 19 ods. 9) musia byť nezameniteľne označené aj všetky mačky. Mačky, tak ako aj iné zvieratá musia byť označkované transpondérom (mikročipom) do 8 týždňov ich veku, prípadne pred predajom alebo uvedením na trh.
Medzi zaujímavosti o mačke domácej patrí napríklad fakt, že jej organizmus dobre zadržiava vodu. Preto mačky nevidíte tak často piť. Oplývajú perfektnou schopnosťou ohybnosti - flexibility a zmestia sa aj na miesta, kde by ste to nepredpokladali. Taktiež majú perfektný zmysel pre rovnováhu a jedinečné reflexy. V noci vidia násobne lepšie ako človek či pes. Zaujímavosťou je tiež, že na krátke vzdialenosti sú mačky rýchlejšie ako psy. Plemená niektorých mačiek domácich dokážu prespať aj viac ako 15 hodín z dňa.
Rast mačiek prebieha v šiestich rastových fázach. Asi po 66 dňoch sa gravidným mačkám narodia mláďatá. V tomto okamihu vážia tieto malé roztomilé stvorenia menej ako 100 gramov, ale v priebehu najbližších mesiacov z nich rýchlo vyrastú zvedavé domáce mačky.
Na to neexistuje všeobecná odpoveď. Rast mačiek závisí od ich génov, ako aj od vonkajších vplyvov, ako je stravovanie počas dospievania. Na druhej strane sa veľa plemien mačiek veľmi líši svojou veľkosťou a stavbou tela. V našich končinách je napr. obzvlášť populárna európska mačka, ktorá je v priemere dlhá 80 až 90 centimetrov. Naproti tomu môžu dospelé mainské mývalie mačky (hlavne kocúri) dosiahnuť dĺžku až 120 cm. Hmotnosť sa tiež líši v závislosti od rasy a pohlavia: Samci perzských mačiek môžu vážiť až 8 kíl. Samice bengálskych mačiek sú oproti nim ľahké, vážia zvyčajne len tri až štyri kilogramy. Zdravé mačky žijú v priemere okolo 15 rokov, zatiaľ čo niektoré mačky sa môžu dožiť až 19 rokov. Toto je individuálne číslo a je dedične podmienené. Choroby, podvýživa alebo zlá životospráva môžu dĺžku života mačiek negatívne ovplyvniť.
Mať mačku v byte obnáša aj mať niekde vystavené mačacie WC a to stále čistiť. Treba mu kúpiť škrabadlo a naučiť ho chodiť škrabať tam, no nie vždy sa to dá ustriehnuť. Ak je mačka sama, bude sa cítiť osamelo. Ak sa človek o mačku poriadne stará a ak má náhodou kocúra a dá ho vykastrovať (aby neznackoval, pretože to ich značkovanie smrdí), tak nemá čo smrdieť. Je potrebné dávať kvalitné žrádlo a WC je potrebné čistiť pravidelne. Mačka je veľmi čistotná, vždy sa čistí a líže chlpy. Samozrejme, tie chlpy musia ísť potom nejako von. Aby mačka negrcala kade tade, dáva sa mačkám maltozova pasta, ktorá bráni tvorbe chumacov chlpov v žalúdku. Je potrebné počítať aj s výdavkami na stravu, stelivo a na veterinára. Mačka vie byť príjemný spoločník.
Prečítajte si tiež: Ako sa starať o perzskú mačku?
Mačka domáca je obľúbený spoločník, ktorý si vyžaduje zodpovednú starostlivosť. Dôležité je dbať na jej výživu, hygienu, zdravie a zabezpečiť jej vhodné prostredie, či už v interiéri alebo exteriéri. Pri správnej starostlivosti sa mačka domáca odmení dlhoročnou oddanosťou a prítulnosťou.
tags: #macka #domaca #starostlivost